Id-Direttiva tal-Kummissjoni 93/46/KEE
tat-22 ta’ Ġunju 1993
li tibdel u timmodifika l-Annessi lid-Direttiva tal-Kunisll 92/109/KEE dwar il-manifattura u t-tpoġġija fis-suq ta’ ċertu sustanzi użati fil-manifattura illegali ta’ drogi narkotiċi u sustanzi psikotropiċi
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ekonomika Ewropea,
Wara li kkunsidraw id-Direttiva tal-Kunsill 92/109/KEE ta’ l-14 ta’ Diċembru 1992 dwar il-manifattura u t-tpoġġija fis-suq ta’ ċertu sustanzi użati fil-manifattura illegali ta’ drogi narkotiċi u sustanzi psikotropiċi [1], u b’mod partikolari l-Artikolu 10(3) tagħha,
Billi huwa meħtieġ li jingħata effett lid-deċiżjoni meħuda mill-Kummissjoni tal-Ġnus Magħquda dwar id-Drogi Narkotiċi f’April 1992 sabiex tinkludi s-sustanzi sagfrole, piperonal u isosafrole fil-Werrej 1 ta’ l-Anness lill-Konvenzjoni tal-UN ta’ l-1988 u billi s-sustanzi msemmijin jiġu trasferiti mill-kategorija 3 għall-kategorija 1 fl-Anness I tad-Direttiva, u billi jitneħħew mill-Anness II;
Billi dan it-trasferiment iqiegħed lid-Direttiva fi ftehim mar-Regolament tal-Kunsill (KEE) Nru 3677/90 [2] tat-13 ta’ Diċembru 1990 li jistabbilixxi miżuri li jiskoraġġixxu d-diverżjoni ta’ ċerti sustanzi lejn il-manifattura illegali ta’ drogi narkotiċi u sustanzi psikotropiċi kif emendat bir-Regolament (KEE) Nru 900/92 [3], u implimentat u emendat bir-Regolament tal-Kunsill (KEE) Nru 3769/92 [4],
ADOTTAT DAN IR-REGOLAMENT:
L-Artikolu 1
L-Annessi I u II lid-Direttiva 92/109/KEE għandhom jinbidlu bl-Annessi I u II ta’ din id-Direttiva.
L-Artikolu 2
L-Istati Membri għandhom jieħdu l-miżuri kollha meħtieġ sabiex jikkonformaw ma’ din id-Direttiva qabel l-1 ta’ Lulju 1993. Għandhom jgħarrfu lill-Kummissjoni minnufih dwar dan.
Meta l-Istati Membri jadottaw dawn id-dispożizzjonijiet, dawn għandhom jikkontienu referenza għal din id-Direttiva jew għandhom ikunu akkumpanjati minn din ir-referenza meta ssir il-pubblikazzjoni uffiċjali tagħhom. Il-proċedura għal tali referenza għandha tiġi adottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmula fi Brussell, fit-22 ta’ Ġunju 1993.